Հայաստանի վաստակավոր ճարտարապետ, Ռուսաստանի ճարտարապետության և շինարարական գիտությունների Ակադեմիայի օտարերկրյա անդամ, պրոֆեսոր Գուրգեն Մուշեղյանի դիպլոմային աշխատանքի թեման եղել է Հրազդանի կիրճում մարզադաշտի նախագծային առաջարկը. «Դիպլոմայինս պաշտպանեցի, անցան տարիներ, և 1964 թվականին սպորտային պալատի կառուցման համար մրցույթ հայտարարվեց, որը պետք է նվիրվեր Խորհրդային Հայաստանի 50-ամյակին: Մեր խումբը` Կորյուն Հակոբյանի գլխավորությամբ, շահեց այդ մրցույթը: Ի դեպ, Հակոբյանը նաև իմ դիպլոմայինի ղեկավարն էր»: